**ZAKLJUČCI S KONSTITUIRAJUĆE SJEDNICE ŠKOLSKOG ODBORA**

**OSNOVNE ŠKOLE BREZNIČKI HUM**

**ODRŽANE 25.01. 2021.GODINE U 16:30 SATI**

**Dnevni red:**

1. **Izvješće predsjedavatelja sjednice o imenovanim članovima Školskog odbora**
2. **Verificiranje mandata imenovanih članova Školskog odbora**
3. **Izbor predsjednika i zamjenika predsjednika Školskog odbora**
4. **Imenovanje zamjenika ravnatelja OŠ Breznički Hum**
5. **Pitanja i prijedlozi**

**Ad.1.**

Konstatira se da su članovi Školskog odbora izabrani i imenovani u skladu sa zakonom i Statutom Škole, te da identitet svih odgovara izdanom Rješenju Osnivača, odnosno Odlukama tijela koja su ih donijela.

**Ad.2.**

Nakon verifikacije mandata Školskog odbora zaključena je druga točka dnevnog reda.

**Ad.3.**

Za predsjednicu Školskog odbora koji je konstituiran 2021. godine imenuje se Barica Mlinarek,

a za zamjenika Marko Fišter.

**Ad.4.**

Školski odbor donosi Odluku o imenovanju zamjenika ravnatelja i imenuje Anitu Ivančan Božurić na razdoblje po povratka na rad ravnateljice Vesne Ivančan.

**Ad.5.**

Školski odbor prihvaća Financijski izvještaj za 2020. godinu.

G Marko Fišter postavio je pitanje kako je započelo drugo polugodište?

Odgovorila je zamjenica ravnateljice Anita Ivančan Božurć koja je rekla kako je epidemiološka situacija u našoj ustanovi pod kontrolom i da se nastava odvija redovno za niže razrede dok viši razredi i dalje prate nastavu online. Samo dvoje učenika nižih razreda je u samoizolaciji.

Gđa Mateja Pleša postavila je pitanje organizacije prehrane u školskoj kuhinji obzirom na epidemiološku situaciju.

Opet je odgovorila zamjenica ravnateljice Anita Ivančan Božurć koja je rekla kako je prehrana za učenike organizirana u šk. blagovaonici i u hodniku škole kako bi se izbjegli fizički kontakti učenika za vrijeme jela. Također je napomenula kako je školska prehrana organizirana za svaki razred u drugačije vrijeme iz već spomenutog razloga te kako na taj način sve dobro funkcionira.

Gđa Mateja Pleša postavila je pitanje ima liŠkolska knjižnica dovoljan fond knjiga i od kud se financira njihova nabava?

Odgovor na postavljeno pitanje dala je voditeljica računovodstva Manuela Šinko i rekla kako se knjižni fond redovito obnavlja i da su zadovoljene sve potrebe za knjigama koje su obuhvaćene školskom lektirom svake godine i da knjižnica ima zavidnu količinu stručne literature. Nabavu novih knjiga svake godine financira Ministarstvo znanosti i obrazovanja namjenskim sredstvima.

Kako više nije bilo pitanja, sjednica je završena u 17:30 sati.